
Da li se može klanjati vitr namaz sa dva sjedenja?


* 
* 
* 
* 
* 
* 
* 
* 
* 
* 

 

Može li se klanjati vitr namaz sa dva sjedenja?
===============================================

 

Ebu Hurejra, radijallahu anhu, prenio je sljedeće Resulullahove, sallallahu alejhi ve sellem, riječi: ‘Nemojte vitr-namaz klanjati tri rekata; klanjajte ga pet ili sedam rekata, i nemojte da vam vitr izgleda kao akšam-namaz. ”1


**Propisi vezani za poglavlje** 


**Prvo**, pokuđeno je da vitr izgleda kao akšam-namaz; imam Ed-Darekutni tako je naslovio poglavlje u svojoj zbirci.


**Drugo**, šejh El-Albani zapisao je: “Ukoliko se radi o vitr-namazu od pet ili tri rekata sa sjedenjem nakon svaka dva rekata, tj. bez predavanja selama, za to ne nalazimo autentična predanja, iako je načelno dopušteno. Budući da je Resulullah, sallallahu alejhi ve sellem, zabranio klanjanje vitr-namaza tri rekata navodeći kao ispriku: ‘ … i nemojte da vam vitr izgleda kao akšam-namaz’, onaj ko vitr namaz klanja tri rekata mora ostvariti razliku između njega i akšam-namaza, a to će postići na jedan od sljedeća dva načina: ili će predati selam nakon dva rekata pa klanjati još jedan (što je vrednije i zasnovanije), ili će klanjati tri rekata s jednim sjedenjem, a Svevišnji Allah nabolje zna.”2


**Treće**, gore navedeni hadis ne ukazuje da klanjanje vitr-namaza tri rekata nije legitimno, naprotiv, to je preneseno od Resulullaha, sallallahu alejhi ve sellem.




---


1 Hadia je autentičan. Zabilježili su ga: Ibn Hibban (2429), Ed-Darekutni, 2/24, 25, 26 i 27, El-Hakim, 1/304, i El-Bejheki, 3/23 i 31, preko dva lanca prenosilaca koji sežu do Ebu Hurejre, radijallahu anhu.


2 Muhammed b. Nuh el-Albani, Kijamu ramadan, str. 30.


———–


Iz knjige “Enciklopedija Zabrana u Islamu 1. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-1.pdf>


